paragraph_text: Studirao je filologiju i književnost, a u Grazu psihologiju. Prvi je profesor psihologije na Sveučulištu u Zagrebu. Utemeljitelj je znanstvene psihologije u jugoistočnoj Europi. U Zagrebu je godine 1920. osnovao prvi laboratorij eksperimentalne psihologije i pokrenuo časopis Acta Instituti Psychologici Unversitatis Zagrabiensis, koji izlazi i danas. Osnivač je Udruženja psihologa Jugoslavije 1953. godine. Radio je na psihofiziologiji sluha i osjeta ravnoteže, na ispitivanju osjećaja pomoću električne provodljivosti kože (preteča detektora laži), te na problemima mišljenja, pažnje i statističke metodologije u znanstvenom radu.